《题元实弟姚山别业》
宋代·孙炳炎

别业倚嶙峋，幽居寓目新。
闲花繁覆砌，静燕语通人。
野翠生窗晓，林香入户春。
愿因张老祝，持以对芳辰。

作者简介：孙炳炎，字起晦，馀姚（今属浙江）人。理宗宝祐元年（一二五三）进士，调福州府教授。历湖南幕官，改淮东饷幕，通判太平州。入为宗正丞，擢吏部郎，出知饶州，除军器监，以言罢。恭宗德祐间以江西提刑继文天祥知赣州（明嘉靖《赣州府志》卷七）。事见清光绪《馀姚县志》卷一九。